Bekendtgørelse for Grønland om mikrobiologiske kriterier for fødevarer
I medfør af § 47, § 56, nr. 2, § 58 og § 69, stk. 3, i anordning nr. 523 af 8. juni 2004 om ikrafttræden for Grønland af lov om fødevarer m.m. fastsættes efter bemyndigelse i henhold til § 3, stk. 1, i bekendtgørelse nr. 1005 af 25. august 2017 om Fødevarestyrelsens og Grønlands Selvstyres opgaver og beføjelser i Grønland på den del af fødevare- og veterinærområdet, der administreres af miljø- og fødevareministeren:
Kapitel 1
Formål og anvendelsesområde
§ 1. I denne bekendtgørelse fastsættes de mikrobiologiske kriterier for visse mikroorganismer og de gennemførelsesbestemmelser, som fødevarevirksomheder skal opfylde, når de gennemfører de almindelige og særlige hygiejnebestemmelser, der er omhandlet i §§ 7-8 i bekendtgørelse for Grønland om fødevarevirksomheder.
Stk. 2. Denne bekendtgørelse finder anvendelse, uden at det tilsidesætter andre særlige bestemmelser om kontrol af mikroorganismer i fødevarelovgivningen, navnlig sundhedsstandarderne for fødevarer og parasitbestemmelserne i bekendtgørelse for Grønland om fødevarevirksomheder og bekendtgørelse for Grønland om særlige bestemmelser for tilrettelæggelsen af den offentlige kontrol med animalske produkter til konsum.
Stk. 3. Bekendtgørelsen finder alene anvendelse for salg og behandling med henblik på salg af fødevarer, som helt eller delvist består af eller som indgår i animalske fødevarer.
Stk. 4. Bekendtgørelsen finder ikke anvendelse for virksomheder, der alene producerer fødevarer bestemt til det grønlandske hjemmemarked.
Kapitel 2
Definitioner
§ 2. I bekendtgørelsen forstås ved:
1) Fødevaresikkerhedskriterium: Et kriterium der definerer, hvornår et produkt eller et parti fødevarer kan accepteres, og som gælder for produkter, der er markedsført.
2) Holdbarhedsperiode: Enten perioden forud for »sidste anvendelsesdato« eller datoen for mindste holdbarhed, som defineret i bekendtgørelse for Grønland om mærkning m.v. af visse fødevarer.
3) Mikrobiologisk kriterium: Et kriterium, der definerer, hvornår et produkt, et parti fødevarer eller en proces kan accepteres baseret på fravær, forekomst eller antal af mikroorganismer og/eller på mængden af toksiner/metabolitter heraf pr. masseenhed, mængde, areal eller parti.
4) Mikroorganismer: Bakterier, vira, gær- og skimmelsvampe, alger, parasitære protozoer og mikroskopiske parasitære helminther samt toksiner og metabolitter heraf.
5) Opfyldelse af mikrobiologiske kriterier: Tilvejebringelse af tilfredsstillende eller acceptable resultater, jf. bilag I, ved undersøgelse ud fra de grænseværdier, der er fastsat for kriterierne, ved at udtage prøver, foretage analyser og gennemføre korrigerende handlinger i overensstemmelse med fødevarelovgivningen og retningslinjerne fra Fødevarestyrelsen.
6) Parti: En gruppe eller række af identificerbare produkter, der er fremstillet ved en given proces under praktisk taget identiske omstændigheder og produceret på et givet sted inden for ét nærmere bestemt produktionstidsrum.
7) Proceshygiejnekriterium: Et kriterium, der angiver, hvornår produktionsprocessen fungerer på acceptabel vis. Et sådant kriterium gælder ikke for markedsførte produkter. Ved dette kriterium fastsættes en vejledende grænseværdi for kontaminering, og hvis grænseværdien overskrides, skal der træffes korrigerende handlinger, således proceshygiejnen fortsat kan være i overensstemmelse med fødevarelovgivningen.
8) Prøve: Sæt af en eller flere enheder eller en portion stof, der er udvalgt ved forskellige metoder i en population eller i en væsentlig mængde stof, og som har til formål at give oplysninger om et givet karakteristikum hos den undersøgte population eller det undersøgte stof og at danne grundlag for en beslutning vedrørende population eller stoffet eller den proces, hvorved det er fremstillet.
9) Repræsentativ prøve: En prøve, hvori egenskaberne i det parti, hvorfra den er taget, er bevaret. Dette gælder navnlig en simpel tilfældig stikprøve, hvori de enkelte emner og dele i partiet anses for med samme sandsynlighed at indgå i prøven.
10) Spiseklare fødevarer: Fødevarer der fra producentens eller fabrikantens side er bestemt til konsum, uden at det er nødvendigt med yderligere tilberedning eller anden forarbejdning, som kan eliminere uønskede mikroorganismer eller reducere dem til et acceptabelt niveau.
Kapitel 3
Generelle krav
§ 3. Fødevarevirksomheder skal sikre, at fødevarer opfylder de relevante mikrobiologiske kriterier, der er fastsat i bilag 1.
Stk. 2. Fødevarevirksomheder skal i alle produktions-, tilvirknings- og distributionsled, træffe foranstaltninger som led i deres procedurer baseret på HACCP-principper samtidig med gennemførelse af god hygiejnepraksis, for at sikre, at:
1) de fødevaresikkerhedskriterier, der gælder for hele produkternes holdbarhedsperiode opfyldes under de vilkår for distribution, opbevaring og anvendelse, som med rimelighed kan forudses, og
2) leverancer, håndtering og forarbejdning af råvarer og fødevarer under deres kontrol foregår, så proceshygiejnekriterierne opfyldes.
Stk. 3. Fødevarevirksomheder, der er ansvarlige for fremstillingen af produkter skal, hvor det er nødvendigt, gennemføre undersøgelser i medfør af bilag 2 Undersøgelsen skal sikre at kriterierne opfyldes i hele holdbarhedsperioden. Dette gælder især for spiseklare fødevarer, der understøtter vækst af Listeria monocytogenes, og som kan indebære en Listeria monocytogenes-risiko for folkesundheden.
§ 4. Fødevarevirksomheder kan samarbejde om at gennemføre undersøgelser efter § 3, stk. 3.
§ 5. Fødevarevirksomheder skal, ved gennemførelsen af undersøgelser i medfør af § 3, stk. 3, iagttage bestemmelser om god hygiejnepraksis og procedure, som beskrevet i § 19 i bekendtgørelse for Grønland om fødevarevirksomheder.
Kapitel 4
Undersøgelser ud fra kriterier
§ 6. Fødevarevirksomhederne skal, når det er relevant, kunne dokumentere efterlevelse af de mikrobiologiske kriterier fastsat i bilag 1, når Fødevarevirksomheden validerer eller verificerer, om deres procedurer baseret på HACCP-principper og god hygiejnepraksis fungerer korrekt.
Stk. 2. Fødevarevirksomheder beslutter, hvor hyppigt det er relevant at udtage stikprøver, medmindre der i bilag 1 er fastsat specifikke prøveudtagningsfrekvenser, i så fald er prøveudtagningsfrekvensen mindst den, der er fastsat i bilag 1. Fødevarevirksomheder træffer denne beslutning som led i deres procedurer baseret på HACCP-principper og god hygiejnepraksis, idet fødevarens brugsanvisning tages i betragtning.
§ 7. Fødevarevirksomheden kan justere prøveudtagningsfrekvensen afhængigt af fødevarevirksomhedens karakter og størrelse, forudsat at det ikke truer fødevaresikkerheden.
Kapitel 5
Særlige bestemmelser om undersøgelse og prøveudtagning
§ 8. Fødevarevirksomheder skal anvende de referencemetoder for analyse- og prøveudtagningsmetoder og prøveudtagningsplaner, der er fastsat i bilag 1.
Stk. 2. Fødevarevirksomheder skal udtage prøver fra forarbejdningsområder og udstyr, der anvendes til fødevareproduktion, hvis en sådan prøveudtagning er nødvendig for at sikre, at kriteriet opfyldes. Ved denne prøveudtagning anvendes ISO-standard 18593 som referencemetode.
§ 9. Fødevarevirksomheder, der fremstiller spiseklare fødevarer, der kan udgøre en Listeria monocytogenes-risiko for folkesundheden, skal udtage prøver til undersøgelse for Listeria monocytogenes fra forarbejdningsområder og udstyr som led i deres prøveudtagningsplan.
§ 10. Fødevarevirksomheder, der udtager prøver i medfør af prøveudtagningsplanen i bilag 1, kan reducere antallet af prøveenheder, hvis fødevarevirksomheden på grundlag af historiske data kan dokumentere, at virksomhedens HACCP-baserede procedurer er effektive.
§ 11. Hvis formålet med undersøgelsen er at foretage en specifik vurdering af, om et bestemt parti fødevarer eller en proces kan accepteres, skal fødevarevirksomheden som minimum overholde prøveudtagningsplanerne i medfør af bilag 1.
§ 12. Fødevarevirksomheder kan anvende andre prøveudtagnings- og undersøgelsesprocedurer, hvis virksomheden overfor Fødevarestyrelsen kan dokumentere, at de pågældende procedurer mindst giver tilsvarende garantier. Disse procedurer kan omfatte anvendelse af alternative prøveudtagningssteder og anvendelse af tendensanalyser.
Stk. 2. Kun for proceshygiejnekriteriers vedkommende, er det tilladt at foretage undersøgelser for alternative mikroorganismer og dertilhørende mikrobiologiske grænseværdier eller af andre parametre end mikrobiologiske parametre.
Stk. 3. Det kan af Fødevarestyrelsen accepteres, at der anvendes alternative analysemetoder, hvis metoderne er validerede på grundlag af referencemetoden i bilag 1, og hvis der anvendes en ophavsretligt beskyttet metode, der er certificeret af en tredjepart i overensstemmelse med protokollen i EN/ISO-standard 16140 eller andre internationalt anerkendte lignende protokoller.
Stk. 4. Hvis fødevarevirksomheder ønsker at anvende andre analysemetoder end sådanne validerede og certificerede metoder, jf. stk. 3, skal metoderne valideres i overensstemmelse med internationalt anerkendte protokoller, og Fødevarestyrelsen skal have givet tilladelse til anvendelsen heraf.
Kapitel 6
Utilfredsstillende resultater
§ 13. Hvis resultaterne af en undersøgelse ud fra kriterierne i bilag 1 er utilfredsstillende, træffer fødevarevirksomhederne de foranstaltninger, der er fastsat i §§ 14-15, samtidig med andre korrigerende handlinger, der er fastlagt i deres HACCP-procedurer, og andre foranstaltninger, der er nødvendige for at beskytte forbrugernes sundhed.
Stk. 2. Fødevarevirksomhederne træffer desuden foranstaltninger for at finde årsagen til de utilfredsstillende resultater med henblik på at forebygge gentagelse af den uacceptable mikrobiologiske kontaminering. Sådanne foranstaltninger kan omfatte
1) ændringer af de HACCP-baserede procedurer eller
2) andre eksisterende fødevarehygiejnekontrolforanstaltninger.
§ 14. Hvis en undersøgelse ud fra fødevaresikkerhedskriteriet fastsat i bilag 1, kapitel 1, giver utilfredsstillende resultater, skal produktet eller fødevarepartiet trækkes tilbage eller kaldes tilbage i henhold til § 24 i bekendtgørelse for Grønland om fødevarevirksomheder.
Stk. 2. Markedsførte produkter, der endnu ikke har nået detailleddet, og som ikke opfylder fødevaresikkerhedskriterierne, kan dog underkastes videre forarbejdning med en behandling, der fjerner den pågældende fare. En sådan behandling må kun foretages af andre fødevarevirksomheder end dem i detailleddet.
Stk. 3. Fødevarevirksomheder kan anvende partiet til andre formål end det oprindeligt planlagte, forudsat at det ikke udgør en risiko for folke- eller dyresundheden, og forudsat at der er truffet beslutning om anvendelsen som led i procedurer baseret på HACCP-principper og god hygiejnepraksis, og Fødevarestyrelsen skal have givet tilladelse til anvendelsen.
§ 15. Hvis resultaterne med hensyn til proceshygiejnekriterier er utilfredsstillende træffes de foranstaltninger, der er fastsat i bilag 1, kapitel 2.
Kapitel 7
Tendensanalyser
§ 16. Fødevarevirksomheder skal analysere tendenser i analyseresultaterne.
Stk. 2. Hvis fødevarevirksomheden konstaterer en udvikling mod utilfredsstillende resultater, skal fødevarevirksomheden hurtigst muligt træffe relevante foranstaltninger for at bringe forholdene i orden med henblik på at forebygge forekomst af mikrobiologiske risici.
Kapitel 8
Bestemmelser om foranstaltninger
§ 17. Med mindre mere indgribende foranstaltninger er forskyldt efter anden lovgivning, kan der idømmes bøde til den, der overtræder §§ 3, 6, 8, 9 eller 11, § 12, stk. 2 eller 4, eller §§ 13-16.
Stk. 2. For overtrædelser, der begås af selskaber mv. (juridiske personer) kan der pålægges selskabet som sådant bødeansvar.
Kapitel 9
Ikrafttræden
§ 18. Bekendtgørelsen træder i kraft den xx. måned 2025
Stk. 2. Bekendtgørelse nr. 292 af 30. marts 2017 for Grønland om mikrobiologiske kriterier for fødevarer ophæves.
Stk. 3. For fødevarekategori 1, om fødevaresikkerhedskriteriet for Listeria monocytogenes med grænseværdi ingen i 5 prøver af 25 g, i bilag 1, kapitel 1, finder de hidtil gældende regler i bekendtgørelse nr. 292 af 30. marts 2017 for Grønland om mikrobiologiske kriterier for fødevarer anvendelse til og med 30. juni 2026.



Bilag 1
Mikrobiologiske kriterier for fødevarer
Bilag 1Mikrobiologiske kriterier for fødevarer
Kapitel 1. Fødevaresikkerhedskriterier
– 1.1. Fortolkning af undersøgelsesresultaterne
Kapitel 2. Proceshygiejnekriterier
– 2.1. Kød og kødprodukter
– 2.1.1. Fortolkning af undersøgelsesresultaterne
– 2.2. Fiskevarer
– 2.2.1. Fortolkning af undersøgelsesresultaterne
Kapitel 3. Bestemmelser om prøveudtagning og klargøring af prøver
– 3.1. Generelle bestemmelser om prøveudtagning og klargøring af prøver
– 3.2. Udtagning af prøver til bakteriologisk kontrol i slagterier
Kapitel 1. Fødevaresikkerhedskriterier
		Fødevarekategori
	Mikroorganismer/toksiner og metabolitter heraf
	Prøveudtagningsplan(1)
	Grænseværdier(2)
	Referenceanalysemetode(3)
	Led, hvor kriteriet anvendes

	
	
	n
	c
	m
	M
	
	

	1. Spiseklare fødevarer, der understøtter vækst af Listeria monocytogenes
	Listeria monocytogenes
	5
	0
	100 cfu/g(4)
	EN/ISO 11290-2(5)
	Markedsførte produkter i
deres holdbarhedsperiode

	
	
	5
	0
	Ingen i 25 g(6)
	EN/ISO 11290-1
	Markedsførte produkter i
Deres holdbarhedsperiode

	2. Spiseklare fødevarer, der ikke understøtter vækst af Listeria monocytogenes(7),(8)
	Listeria monocytogenes
	5
	0
	100 cfu/g
	EN/ISO 11290-2(5)
	Markedsførte produkter i
deres holdbarhedsperiode

	3. Kødprodukter, der er
beregnet til at blive spist rå, undtagen produkter, hvor fremstillings-
processen eller
produktets sammensætning
eliminerer salmonellarisikoen
	Salmonella
	5
	0
	Ingen i 25 g
	EN ISO 6579
	Markedsførte produkter i
deres holdbarhedsperiode

	4. Spiseklare fødevarer, der indeholder rå æg, undtagen produkter, hvor fremstillings- processen eller
produktets sammensætning
eliminerer salmonellarisikoen
	Salmonella
	5
	0
	Ingen i 25 g eller ml
	EN ISO 6579
	Markedsførte produkter i
deres holdbarhedsperiode

	5. Kogte krebsdyr og bløddyr
	Salmonella
	5
	0
	Ingen i 25 g
	EN ISO 6579
	Markedsførte produkter i
deres holdbarhedsperiode

	6. Levende toskallede bløddyr og levende pighuder, sækdyr
og havsnegle
	Salmonella
	5
	0
	Ingen i 25 g
	EN ISO 6579
	Markedsførte produkter i
deres holdbarhedsperiode

	7. Levende toskallede bløddyr og levende pighuder, sækdyr
og havsnegle
	E.coli(9)
	5(10)
	1
	230
MPN/100 g
af kød og
væske
mellem
skallerne
	700 MPN/100 g
af kød og
væske mellem
skallerne
	EN/ISO 16649-3
	Markedsførte produkter i
deres holdbarhedsperiode

	8. Fiskevarer af fiskearter, der forbindes med store histidinmængder(11)
	Histamin
	9
	2
	100 mg/kg
	200 mg/kg
	ISO 19343:2017
	Markedsførte produkter i
deres holdbarhedsperiode

	9. Fiskevarer, der har
gennemgået en behandling med enzymmodning i saltlage, fremstillet af fiskearter, der
forbindes med store
histidinmængder(11)
	Histamin
	9
	2
	200 mg/kg
	400 mg/kg
	ISO 19343:2017
	Markedsførte produkter i
deres holdbarhedsperiode

	10. Hakket kød og tilberedt kød, der er beregnet til
at blive spist råt
	Salmonella
	5
	0
	Ikke påvist i 25 g
	EN ISO
6579-1
	Markedsførte produkter i
deres holdbarhedsperiode

	11. Hakket kød og tilberedt kød af andre arter end
fjerkræ, der er beregnet til at blive spist efter
varmebehandling
	Salmonella
	5
	0
	Ikke påvist i 10 g
	EN ISO
6579-1
	Markedsførte produkter i
deres holdbarhedsperiode





(1) n = antal prøveenheder, som prøven består af; c = antal prøveenheder med værdier over m eller mellem m og M.
(2) For punkt 1-6 m=M.
(3) Den seneste udgave af standarden skal anvendes.
(4) Dette kriterium anvendes, hvis fødevarevirksomhedslederen over for den kompetente myndighed har kunnet dokumentere, at niveauet for L. monocytogenes i hele fødevarens holdbarhedsperiode ikke overskrider grænseværdien på 100 cfu/g. Virksomhedslederen kan fastlægge egne grænseværdier for forskellige trin i processen, som skal være lave nok til at sikre, at grænseværdien på 100 cfu/g ikke overskrides ved udløbet af fødevarens holdbarhedsperiode.
(5) 1 ml inokulat podes på en petriskål med en diameter på 140 mm eller på tre petriskåle med en diameter på 90 mm.
(6) Dette kriterium anvendes, hvis fødevarevirksomhedslederen over for den kompetente myndighed ikke har kunnet dokumentere, at niveauet for L. monocytogenes i hele fødevarens holdbarhedsperiode ikke overskrider grænseværdien på 100 cfu/g.«
(7) Regelmæssige undersøgelser ud fra kriteriet kræves under normale omstændigheder ikke for følgende spiseklare fødevarer:
- spiseklare fødevarer, der har gennemgået varmebehandling eller anden forarbejdning, der eliminerer Listeria monocytogenes, og hvor rekontaminering efter behandlingen ikke er mulig, f.eks. produkter, der er varmebehandlet i den endelige emballage
- levende toskallede bløddyr.
(8) Produkter med en pH-værdi på ≤ 4,4 eller aw ≤ 0,92, produkter med en pH-værdi på ≤ 5,0 og aw ≤ 0,94 samt produkter med en holdbarhedsperiode på under 5 dage betragtes automatisk som tilhørende denne kategori. Også andre produktkategorier kan i henhold til videnskabelige begrundelser tilhøre denne kategori.
(9) E. coli anvendes her som indikator for fækal kontamination
(10) Hver stikprøveenhed omfatter et minimumsantal af dyr i henhold til EN/iso.
(11) Navnlig fiskearter af familierne Scombridae, Clupeidae, Engraulidae, Coryfenidae, Pomatomidae og Scombresosidae.
1.1. Fortolkning af undersøgelsesresultaterne
De anførte grænseværdier vedrører hver enkelt undersøgt prøveenhed.
Undersøgelsesresultaterne viser det undersøgte partis mikrobiologiske kvalitet (1)
Listeria monocytogenes i spiseklare fødevarer, der understøtter vækst af Listeria monocytogenes, før fødevarerne forlader den producerende to umiddelbare kontrol, hvis denne ikke kan dokumentere, at produktet i hele holdbarhedsperioden ikke overskrider grænseværdien på 100 cfu/g:
1) tilfredsstillende, hvis ingen af de fundne værdier viser forekomst af bakterien
2) utilfredsstillende, hvis bakterien påvises i en eller flere af prøveenhederne.
Listeria monocytogenes i andre spiseklare fødevarer:
1) tilfredsstillende, hvis alle fundne værdier er ≤ grænseværdien
2) utilfredsstillende, hvis en eller flere af de fundne værdier er > grænseværdien.
E.coli i levende toskallede bløddyr og levende pighuder, sækdyr og havsnegle:
1) tilfredsstillende, hvis alle fem fundne værdier er ≤ m eller hvis en af de fem fundne værdier ligger
mellem m og M,
2) utilfredsstillende, hvis nogen af de fem fundne værdier er > M, eller hvis mindst to af de fem fundne
værdier er > m.
Salmonella i forskellige fødevarekategorier:
1) tilfredsstillende, hvis ingen af de fundne værdier viser forekomst af bakterien
2) utilfredsstillende, hvis bakterien påvises i en eller flere af prøveenhederne.
Histamin i fiskevarer af fiskearter, der forbindes med store histidinmængder:
1) tilfredsstillende, hvis følgende krav er opfyldt:
a) den fundne middelværdi er ≤ m
b) højst c/n værdier ligger mellem m og M
c) ingen af de fundne værdier overstiger M
2) utilfredsstillende, hvis den fundne middelværdi overstiger m, eller hvis mere end c/n værdier ligger
mellem m og M, eller hvis en eller flere af de fundne værdier er > M.
(1) Undersøgelsesresultaterne kan desuden anvendes til at dokumentere effektiviteten af den HACCP-procedure eller gode hygiejnepraksis, processen er omfattet af.
Kapitel 2. Proceshygiejnekriterier
2.1 Kød og kødprodukter
		Fødevarekategori
	Mikroorganismer
	Prøveudtagningsplan(1)
	Grænseværdier(2)
	Referenceanalysemetode(3)
	Led, hvor kriteriet anvendes
	Foranstaltning i tilfælde af utilfredsstillende resultater

	
	
	n
	c
	m
	M
	
	
	

	1. Slagtekroppe af får(4)
	Aerobe kim
	 
	 
	3,5 log cfu/cm2 daglig logaritmisk middelværdi
	5,0 log cfu/cm2 daglig logaritmisk middelværdi
	ISO 4833
	Slagtekroppe efter
den slagtemæssige
behandling, men
inden køling
	Forbedringer af
slagtehygiejnen og
gennemgang af
proceskontrollen

	
	Enterobakterier
	 
	 
	1,5 log cfu/cm2 daglig logaritmisk middelværdi
	2,5 log cfu/cm2 daglig logaritmisk middelværdi
	ISO 21528-2
	Slagtekroppe efter den slagtemæssige behandling, men inden køling
	Forbedringer af slagtehygiejnen og gennemgang af proceskontrollen

	2. Slagtekroppe af får
	Salmonella
	50(5)
	2(6)
	Ingen i det areal, der er undersøgt for hver slagtekrop
	EN ISO 6579
	Slagtekroppe efter den slagtemæssige behandling, men inden køling
	Bedre slagtehygiejne, revision af proceskontrollen og dyrenes oprindelse

	3. Hakket kød
	Aerobe kim
	5
	2
	5 x 105 cfu pr. gr.
	5 x 106 cfu pr. gr.
	EN ISO 4833-1
	Ved fremstillingsprocessens afslutning
	Forbedring af produktionshygiejnen og bedre udvælgelse og /eller oprindelse af råvarer

	
	E. coli
	5
	2
	50 cfu pr. gr.
	500 cgu pr. gr.
	ISO 16649-1 eller 2
	Ved fremstillingsprocessens afslutning
	Forbedring af produktionshygiejnen og bedre udvælgelse og /eller oprindelse af råvare

	4. Tilberedt kød
	E. coli
	5
	2
	500 cfo pr. gr.
	5000 cfu pr. gr.
	ISO 16649-1 eller 2
	Ved fremstillingsprocessens afslutning
	Forbedring af produktionshygiejnen og bedre udvælgelse og /eller oprindelse af råvare





(1) n = antal prøveenheder, som prøven består af; c = antal prøveenheder med værdier mellem m og M.
(2) For punkt 2. m=M
(3) Den seneste udgave af standarden skal anvendes.
(4) Grænseværdierne (m og M) gælder kun for prøver, der er udtaget ved den destruktive metode. Den daglige logaritmiske middelværdi beregnes ved først at tage den logaritmiske værdi af de enkelte undersøgelsesresultater og derefter beregne middelværdien af disse logaritmiske værdier.
(5) De 50 prøver hidrører fra 10 på hinanden følgende prøveudtagningsrunder i overensstemmelse med de prøveudtagningsbestemmelser og-frekvenser, der er fastsat i denne bekendtgørelse.
(6) Antallet af prøver, hvori der påvises salmonellaforekomst
2.1.1. Fortolkning af undersøgelsesresultaterne
De anførte grænseværdier vedrører hver enkelt undersøgt prøveenhed, undtagen for undersøgelse af slagtekroppe, hvor grænseværdien vedrører en samleprøve.
Undersøgelsesresultaterne viser den undersøgte proces᾽ mikrobiologiske kvalitet.
Enterobakterier og aerobe kim i slagtekroppe af får:
1) tilfredsstillende, hvis den daglige logaritmiske middelværdi er ≤ m
2) acceptabel, hvis den daglige logaritmiske middelværdi ligger mellem m og M
3) utilfredsstillende, hvis den daglige logaritmiske middelværdi er > M.
Salmonella i slagtekroppe:
1) tilfredsstillende, hvis der påvises salmonella i højst c/n antal prøver
2) utilfredsstillende, hvis der påvises salmonella i mere end c/n antal prøver
Efter hver prøveudtagningsrunde vurderes resultaterne af de seneste 10 prøveudtagningsrunder for at finde antallet n af prøver.
2.2 Fiskevarer
		Fødevarekategori
	Mikroorganismer
	Prøveudtagningsplan(1)
	Grænseværdier
	Referenceanalysemetode(2)
	Led, hvor kriteriet anvendes
	Foranstaltning i tilfælde af utilfredsstillende resultater

	
	
	n
	c
	m
	M
	
	
	

	1. Produkter uden
skal af kogte
krebsdyr og bløddyr
	E. coli
	5
	2
	1 MPN/g
	10 MPN/g
	EN/ISO 16649-3
	Ved fremstillingsprocessens
afslutning
	Forbedringer af
produktionshygiejnen

	
	Koagulasepositive
stafylokokker
	5
	2
	100cfu/g
	1000cfu/g
	ISO 21528-2
	Ved fremstillingsprocessens
afslutning
	Forbedringer af
produktionshygiejnen





(1) n = antal prøveenheder, som prøven består af; c = antal prøveenheder med værdier mellem m og M.
(2) Den seneste udgave af standarden skal anvendes
2.2.1. Fortolkning af undersøgelsesresultaterne
De anførte grænseværdier vedrører hver enkelt undersøgt prøveenhed.
Undersøgelsesresultaterne viser den undersøgte proces᾽ mikrobiologiske kvalitet.
E.coli i produkter uden skal af kogte krebsdyr og bløddyr:
1) tilfredsstillende, hvis alle fundne værdier er ≤ m.
2) acceptabel, hvis højst c/n værdier ligger mellem m og M, og resten af de fundne værdier er ≤ m.
3) utilfredsstillende, hvis en eller flere af de fundne værdier er > M, eller hvis mere end c/n værdier ligger
mellem m og M.
Koagulase-positive stafylokokker i kogte krebsdyr og bløddyr uden skal:
1) tilfredsstillende, hvis alle fundne værdier er ≤ m.
2) acceptabel, hvis højst c/n værdier ligger mellem m og M, og resten af de fundne værdier er ≤ m.
3) utilfredsstillende, hvis en eller flere af de fundne værdier er > M, eller hvis mere end c/n værdier ligger
mellem m og M
Kapitel 3. Bestemmelser om prøveudtagning og klargøring af prøver
3.1. Generelle bestemmelser om prøveudtagning og klargøring af prøver.
Da der ikke findes mere specifikke bestemmelser om prøveudtagning og klargøring af prøver, anvendes
de relevante standarder fra ISO (Den Internationale Standardiseringsorganisation) og retningslinjerne fra
Codex Alimentarius som referencemetoder.
3.2. Udtagning af prøver til bakteriologisk kontrol i slagterier
Regler for udtagning af prøver af slagtekroppe af får
Den destruktive metode og den ikke-destruktive metode, valg af prøveudtagningsstederne og reglerne for opbevaring og transport af prøver beskrives i ISO-standard 17604.
Der skal på hver prøveudtagningsdag udtages tilfældige stikprøver af fem slagtekroppe. Prøveudtagningsstederne bør vælges under hensyntagen til de enkelte anlægs slagteteknologi.
Når der udtages prøver til bestemmelse af enterobakterier og aerobe kim, udtages prøverne fra fire steder på hver slagtekrop. Der udtages fire vævsprøver, der repræsenterer i alt 20 cm2, ved den destruktive metode. Hvis den ikke-destruktive metode anvendes i denne forbindelse, skal prøveudtagningsarealet omfattet mindst 50 cm2 pr. prøveudtagningssted.
Når der udtages prøver til bestemmelse af salmonella, anvendes en prøveudtagningsmetode, hvor der benyttes en svaber med ru overflade. De områder, som med størst sandsynlighed er kontamineret, vælges. Det samlede prøveudtagningsareal skal omfatte mindst 400 cm2.
Når der udtages prøver fra de forskellige prøveudtagningssteder på den pågældende slagtekrop, pooles de inden undersøgelsen påbegyndes.
Retningslinjer for prøveudtagning
De retningslinjer for god praksis, der er omhandlet i § 21 i bekendtgørelse for Grønland om fødevarevirksomheder, kan omfatte nærmere retningslinjer for udtagning af prøver af slagtekroppe, navnlig vedrørende prøveudtagningssteder.
Prøveudtagningsfrekvens for slagtekroppe
Slagterier skal mindst én gang om ugen udtage prøver til mikrobiologisk analyse. De ugentlige prøver udtages på forskellige ugedage for at sikre, at alle ugedagene bliver omfattet.
For udtagning af prøver af slagtekroppe til bestemmelse af enterobakterier og aerobe kim kan frekvensen nedsættes til prøveudtagning hver anden uge, hvis der opnås tilfredsstillende resultater i 6 på hinanden følgende uger. For udtagning af prøver af slagtekroppe med henblik på salmonellaanalyser kan frekvensen nedsættes til prøvetagning hver anden uge, hvis der opnås tilfredsstillende resultater i 30 på hinanden
følgende uger.
Hvis det kan begrundes ud fra en risikoanalyse og det godkendes af Fødevarestyrelsen kan små slagterier, få dispensation fra de nævnte prøveudtagningsfrekvenser.



Bilag 2
Supplerende undersøgelser
De i § 3, stk. 3, nævnte undersøgelser skal omfatte følgende:
– specifikation af produktets fysisk-kemiske egenskaber, f.eks. pH, aw, saltindhold, indhold af konserveringsmidler og type emballeringssystem, idet opbevarings- og forarbejdningsvilkårene, kontamineringsmulighederne og den forventede holdbarhedsperiode tages i betragtning
– oplysninger fra den foreliggende videnskabelige litteratur og forskningsdata om de pågældende mikroorganismers vækst- og overlevelsesegenskaber.
Hvis det på grundlag af ovennævnte undersøgelser viser sig nødvendigt, gennemfører fødevarevirksomheden supplerende undersøgelser, som kan omfatte følgende:
– opstilling af matematiske prognosemodeller for den pågældende fødevare, hvor der anvendes kritiske vækst- eller overlevelsesfaktorer for de pågældende mikroorganismer i produktet
– nærmere undersøgelser af den pågældende korrekt podede mikroorganismes evne til at vokse eller overleve i produktet under forskellige vilkår for opbevaring, som med rimelighed kan forudses
– undersøgelser med henblik på at evaluere vækst- eller overlevelsesevne hos de pågældende mikroorganismer, der måtte forekomme i produktet i holdbarhedsperioden under de vilkår for distribution, opbevaring og anvendelse, som med rimelighed kan forudses.
Ved ovennævnte undersøgelser skal der tages højde for de variationer, der nødvendigvis forekommer i forbindelse med produktet, de pågældende mikroorganismer samt vilkårene for forarbejdning og opbevaring.

